b'\n_START_ARTICLE_\nCristian Chivu\n_START_SECTION_\nKlubska kariera\n_START_PARAGRAPH_\nPrvi profesionalni klub Cristiana Chivuja je bil romunski klub CSM Re\xc5\x9fi\xc5\xa3a. Po prestopu v Universitatea Craiova se je za\xc4\x8del uveljavljati kot nogometa\xc5\xa1, dobre predstave pa so kmalu spro\xc5\xbeile zanimanje zanj tudi v tujini. Tako je leta 1999 Cristian podpisal pogodbo z nizozemskim klubom Ajax Amsterdam._NEWLINE_Pri Ajaxu se je razvil v zanesljivega prostega branilca, zaradi \xc4\x8desar ga je takratni trener kluba Ronald Koeman imenoval za kapetana. Takrat je Cristian igral ob mnogih danes izjemno ueljavljenih nogometa\xc5\xa1ih kot so Rafael van der Vaart, Zlatan Ibrahimovi\xc4\x87 ter Andy van der Meyde. Chivu je takrat predstavljal izjemno pomemben \xc4\x8dlen ekipe, ki se je v sezoni 2002/03 uvrstila v \xc4\x8detrtfinale Lige prvakov._NEWLINE_Leta 2003 se je zanj za\xc4\x8dela zanimati Roma, ki pa je bila takrat v hudi finan\xc4\x8dni krizi. Tako je Chivu \xc5\xa1ele po dolgotrajnem \xc4\x8dakanju konec sezone 2003 preselil v Italijo. Prestop naj bi bil takrat vreden okoli 18 milijonov evrov._NEWLINE_27. julija 2007 je po dvomese\xc4\x8dnih \xc5\xa1pekulacijah Chivu podpisal novo petletno pogodbo z italijanskim klubom Inter iz Milana. TPogodba z aprestop naj bi bila vredna 16 milijonov evrov, kot del pogodbe pa je Inter Romi odstopil branilca Marca Andreollija.\n_START_SECTION_\nReprezentan\xc4\x8dna kariera\n_START_PARAGRAPH_\nLeta 1999 je bil Chivu izbran v romunsko nogometno reprezentanco do 20 let, za \xc4\x8dlansko reprezentanco pa je doslej nastopil na ve\xc4\x8d kot 60 tekmah in je trenutno kapetan reprezentance. Med drugim je za Romunijo nastopil na Evropskem prvenstvu leta 2000 in 2008.'